Odense Adresse-Contoirs Efterretninger, 1810-08-24
Af et Brev fra Lolland af 16 August. Iblant de Fornøielser, jeg under mit Ophold i Lolland har nydt, bør jeg ikke undlade at meddele Dem Efterretning om den i saa mange Henseender virkelige Fest, som jeg Onsdagen den 3de August bivaanede paa Pederstrup. Gaardens Herre, Grev Christian Reventlov, en Søn af Geheime statsministeren, forsamlede den Dag i en yndig Skov alle Godsets unge Karle, som i den forbigangne Vinter havde anvendt Aftenen til nyttigt Haandarbeide. Til samme Fesvare indbudne Tjenestepiger, som havde været idet mindste 2 Aar i een Tjeneste, og deri udmærket sig ved god Opførsel og Vindskibelighed: ligesom og enkelte Gaardmænd og Huusmænd, der havde fremmet Hør, Hamp- og Kartoffel Avl. - De udlovede Belønninger vare for hvert Sogn til Karlene 8, 4 og 2 Pd. Uld, og til Pigerne 12 og 8 Pd. heglet Hør. Disse Belønninger vare ophængte i en aaben Grotte af Grønt, prydet med Blomster, over enhver Belønning var skrevet deres Navn, hvem den var tilkjendt. Som Tilstedeværende vare indbudne Omegnens agtværdigste Mænd. Da Selskabet om Eftermiddagen Kl. 3 var samlet, blev af de unge Karle skudt til Skiven, i hvilken Anledning var udsat 7 Belønninger. Den første af disse var et Dosin Sølv Kjoleknappe, og en dobbelt Sølvknap til Halstørklæde, de øvrige 6 Belønninger bestode hver af en større eller mindre Samling udsøgt Værktøi, Sauge, Huggejern, Høvle, Haand ører, Raspe, Spaanknive o. s. v., hvilke ligesom hine i Forveien vare opstillede til Skur. - Efter Skydningen blev dannes Kreds om dem, hvem Belønningerne tilkjendtes, og som nu fremtraadte for at modtage samme. Stille, inderlig Fryd lyste af disse Lykkeliges Ansigter, og jeg tør nok paastaae, at Jngen med Aand og Hjerte var skuende Vidne til dette værdige Glædesoptrin, uden med den inderligste Deeltagelse. - Efter Belønningsuddeelingen dandsedes med Orden og anstændig Munterhed i flere Kredse, indtil vi Klokken henimod 10 forlode denne glade Samlingsplads. - Live som Greven saaledes søger at virke paa den konfirmerede Ungdom, saaledes bidrager han og til den yndre Slægts Dannelse, ved aarligen at udsætte, for enhver Skole paa Godset, flere Belønninger af Hør, Blaar og Uld, den tildeeles de Drenge og Piger, som udmærke sig ved Flid og Færdighed i gavnligt Haandarbeide. - De see her nye Beviser paa, at den herlige Aand, som besjæler den danske Bondes første Ven, er gangen i Arv til hans Søn, der i landlig Roe, uden Bram, og uden at søge Æren, arbeider paa at forræde og lykkeliggjøre sine Undergivne. Maatte, som denne Ædling, enhver Godseier føle Varme, for dem, Forsynet kaldte ham at lykkeliggjøre, saa vil Staten voxe i Velfærd og Fædrelandet i Ære, thi hvorved trives Staten, og hvorved vorder Landet ærværdigt uden ved Borgernes Vindskibelighed og Flid, Sædelighed og Dyd!" Den 16d, imellem 9 og 10 om Aftenen saae adskillige Personer i Førsløv Bye ved Ringsted et Luftsyn imod Vesten, som, skjønt det var mørk Nat, viiste alle Regnbuens Farver. og dannede en Bue fra Sydvest til Norden af Horizonten, som udgjorde omtrent en Sjettepart af en Cirkel. Skipper Didrichsen i Nakskov har havt det Uheld ved Ud seiling at støde paa en blind Pæl, saa at Jagten sand paa Stedet. Der ilede paa Øieblikket Mandskab og Baade ud, men Ladningen, der bestod af Byg, er bedærvet.